CELEX: 62019TN0671
Language: mt
Date: 2019-10-01 00:00:00
Title: Kawża T-671/19: Rikors ippreżentat fl-1 ta’ Ottubru 2019 – Qualcomm vs Il-Kummissjoni

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/53
            
         
      Rikors ippreżentat fl-1 ta’ Ottubru 2019 – Qualcomm vs Il-Kummissjoni
      (Kawża T-671/19)
      (2020/C 77/74)
      Lingwa tal-kawża: l-Ingliż
      
         Partijiet
      
      
         Rikorrenti: Qualcomm, Inc. (San Diego, California, l-Istati Uniti) (rappreżentanti: M. Davilla, M. Pinto de Lemos Fermiano Rato, u M. English, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni C(2019) 5361 final;
               
            
                  —
               
               
                  tannulla jew, sussidjarjament, tnaqqas sostanzjalment l-ammont tal-multa imposta;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħmistax-il motiv.
      
                  1.
               
               
                  L-ewwel motiv ibbażat fuq il-fatt li d-deċiżjoni kkontestata tirriżulta minn irregolaritajiet serji fil-proċedura li ppreġudikaw b’mod irrimedjabbli d-drittjiet tad-difiża ta’ Qualcomm.
               
            
                  2.
               
               
                  It-tieni motiv ibbażat fuq il-fatt li, sa fejn hija ddefendiet is-suq rilevanti u bil-konstatazzjoni tagħha tal-pożizzjoni dominanti ta’ Qualcomm, id-deċiżjoni kkontestata hija vvizzjata bi żbalji manifesti ta’ evalwazzjoni fil-fatt u fil-liġi kif ukoll b’nuqqas ta’ motivazzjoni.
               
            
                  3.
               
               
                  It-tielet motiv ibbażat fuq il-fatt li, billi ma applikatx il-kriterju legali rilevanti, id-deċiżjoni kkontestata hija vvizzjata bi żbalji manifesti ta’ liġi.
               
            
                  4.
               
               
                  Ir-raba’ motiv ibbażat fuq il-fatt li t-teorija dwar l-ipprezzar predatorju żviluppata fid-deċiżjoni kkontestata ma hijiex loġika u ma hija bl-ebda mod sostnuta bi provi.
               
            
                  5.
               
               
                  Il-ħames motiv ibbażat fuq il-fatt li d-deċiżjoni kkontestata hija vvizzjata bi żbalji manifesti kif ukoll b’nuqqas ta’ motivazzjoni fil-mod kif hija tibni mill-ġdid l-allegati prezzijiet “effettivament imħallsa”.
               
            
                  6.
               
               
                  Is-sitt motiv ibbażat fuq il-fatt li l-allokazzjoni tal-ispejjeż mhux rikorrenti ta’ inġenjerija li tinsab fid-deċiżjoni kkontestata hija manifestament mhux korretta.
               
            
                  7.
               
               
                  Is-seba’ motiv ibbażat fuq il-fatt li, manifestament, id-deċiżjoni kkontestata tonqos milli tistabbilixxi livell ta’ nfiq xieraq.
               
            
                  8.
               
               
                  It-tmien motiv ibbażat fuq il-fatt li l-analiżi tal-prezzijiet u tal-infiq li tinsab fid-deċiżjoni kkontestata hija manifestament mhux korretta.
               
            
                  9.
               
               
                  Id-disa’ motiv ibbażat fuq il-fatt li, sa fejn hija tikkonstata li l-prezzijiet ipprattikati minn Qualcomm eskludew lil Icera u kkawżaw ħsara lill-konsumaturi, id-deċiżjoni kkontestata hija vvizzjata bi żbalji manifesti fid-dritt u ta’ evalwazzjoni.
               
            
                  10.
               
               
                  L-għaxar motiv ibbażat fuq il-fatt li d-deċiżjoni kkontestata tikkonstata b’mod żbaljat li l-prezzijiet ipprattikati minn Qualcomm kienu jimplimentaw pjan maħsub sabiex jeskludi lil Icera.
               
            
                  11.
               
               
                  Il-ħdax-il motiv ibbażat fuq il-fatt li, billi ċaħdet il-ġustifikazzjoni oġġettiva, id-deċiżjoni kkontestata hija vvizzjata bi żball manifest ta’ evalwazzjoni u b’nuqqas ta’ motivazzjoni.
               
            
                  12.
               
               
                  It-tnax-il motiv ibbażat fuq nuqqas ta’ motivazzjoni tad-deċiżjoni kkontestata.
               
            
                  13.
               
               
                  It-tlettax-il motiv ibbażat fuq il-fatt li l-konstatazzjonijiet tad-deċiżjoni kkontestata dwar it-tul ta’ żmien tal-ksur allegat huma manifestament mhux korretti.
               
            
                  14.
               
               
                  L-erbatax-il motiv ibbażat fuq il-fatt li d-deċiżjoni kkontestata hija vvizzjata bi żbalji manifesti sa fejn hija timponi multa kif ukoll fid-determinazzjoni tal-ammont ta’ din il-multa.
               
            
                  15.
               
               
                  Il-ħmistax-il motiv ibbażat fuq il-fatt li, sa fejn hija tikkonstata l-kompetenza tal-Kummissjoni u l-allegati effetti fuq il-kummerċ, id-deċiżjoni kkontestata hija vvizzjata bi żbalji manifesti fid-dritt, fil-liġi u ta’ evalwazzjoni, kif ukoll b’nuqqas ta’ motivazzjoni.